CELEX: 32005D0773
Language: mt
Date: 2005-11-03 00:00:00
Title: 2005/773/KE: Deċiżjoni tal-Kummissjoni tat- 3 ta’ Novembru 2005 li tirrevoka d-Deċiżjoni 2003/136/KE dwar l-approvazzjoni tal-pjanijiet għall-qerda tad-deni klassiku tal-ħnieżer fi ħnieżer selvaġġi u t-tilqim ta’ emerġenza ħnieżer selvaġġi kontra d-deni klassiku tal-ħnieżer fil-Lussemburgu (innotifikata taħt dokument numru C(2005) 4193)

12.12.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               553
            
         DEĊIŻJONI TAL-KUMMISSJONI
   tat-3 ta’ Novembru 2005
   li tirrevoka d-Deċiżjoni 2003/136/KE dwar l-approvazzjoni tal-pjanijiet għall-qerda tad-deni klassiku tal-ħnieżer fi ħnieżer selvaġġi u t-tilqim ta’ emerġenza ħnieżer selvaġġi kontra d-deni klassiku tal-ħnieżer fil-Lussemburgu
   (innotifikata taħt dokument numru C(2005) 4193)
   (It-test Franċiż biss hu awtentiku)
   (2005/773/KE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2001/89/KE tat-23 ta' Ottubru 2001 dwar il-kontroll ta’ deni klassiku tal-ħnieżer (1), u b'mod partikolari l-Artikolu 16(1), l-Artikolu 25(2) u l-Artikolu 29(2) tiegħu,
   Billi:
   
               (1)
            
            
               Fl-2001 id-deni klassiku tal-ħnieżer ġie kkonfermat fil-popolazzjoni tal-ħnieżer selvaġġi fil-Lussemburgu.
            
         
               (2)
            
            
               Permezz tad-Deċiżjoni tal-Kummissjoni 2003/136/KE (2), il-Kummissjoni approvat il-pjanijiet imressqa mil-Lussemburgu għall-qerda tad-deni klassiku tal-ħnieżer fil-popolazzjoni tal-ħnieżer selvaġġi u t-tilqim ta' emerġenza tal-ħnieżer selvaġġi.
            
         
               (3)
            
            
               Permezz tad-Deċiżjoni tal-Kummissjoni 2005/224/KE, il-Kummissjoni approvat it-terminazzjoni tal-pjan għat-tilqim ta' emerġenza tal-ħnieżer selvaġġi.
            
         
               (4)
            
            
               Mill-informazzjoni provduta mil-Lussemburgu jidher li d-deni klassiku tal-ħnieżer fil-popolazzjoni ta' ħnieżer selvaġġi nqered b'suċċess u l-pjan ta' eradikazzjoni approvat m'hemmx għalfejn jibqa' jiġi applikat.
            
         
               (5)
            
            
               Għalhekk huwa xieraq li d-Deċiżjoni 2003/136/KE tiġi revokata.
            
         
               (6)
            
            
               Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni 2003/136/KE hija rrevokata.
   Artikolu 2
   Din id-Deċiżjoni hija indirizzata lill-Gran Dukat tal-Lussembrugu u lir-Repubblika Franċiża.
   
      Magħmula fi Brussell, it-3 ta’ Novembru 2005.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 316, 1.12.2001, p. 5. Direttiva kif emendata bl-Att tal-Adeżjoni ta' l-2003.
   
      (2)  ĠU L 53, 28.2.2003, p. 52. Deċiżjoni kif emendata bid-Deċiżjoni 2005/224/KE (ĠU L 71, 17.3.2005, p. 69).